Je v poriadku užívať Magnosolv v 30. týždni tehotenstva?
Zdravim chcela by som sa opýtať som 30tt  mám užívať magnosolv je to poriadku
Dobrý deň,
ďakujeme za Vašu otázku.
Používanie lieku Magnosolv nie je kontraindikované v gravidite ani v období laktácie.
Klinické štúdie dokázali, že sa po perorálnom podávaní magnézia počas gravidity znížil výskyt komplikácií (napr. predčasné pôrodné bolesti, krvácanie, kŕče v nohách atď), čo má pozitívny vplyv na hmotnosť plodu. Pokiaľ lekár usúdil opodstatnenosť jeho podávania, jeho užívanie je vo Vašom prípade možné.
Prajem pekný zvyšok dňa.
S pozdravom
PharmDr. Veronika Kiabová